《和刘德彝海棠》
元代·袁士元

主人爱花如爱珠，春风庭院如画图。搴衣曲径步花影，翩翩夜月飞长裾。

海棠睡起春正美，花貌参差玉人似。主人吟赏夜不眠，直欲题诗压苏子。

作者简介：庆元路鄞县人，字彦章，号菊村学者。幼嗜学，性至孝。以荐授鄞学教谕，调西湖书院山长，改鄮山，迁平江路学教授。后擢翰林国史院检阅官，不就。有《书林外集》。